Станіслаў Грос

Станіслаў Грос (; , Прага, Чэхаславакія — , Прага, Чэхія) — чэшскі палітык, прэм’ер-міністр Чэхіі з 4 жніўня 2004 года па 25 красавіка 2005 года.

 Біяграфія 
Нарадзіўся 30 кастрычніка 1969 года ў Празе (Чэхаславакія). Скончыў тэхнічную школу ў Празе, працаваў памочнікам машыніста. Пазней атрымаў адукацыю на юрыдычным факультэце Карлавага ўніверсітэта.

Уключыўся ў актыўную палітычную дзейнасць адразу пасля «аксамітавай рэвалюцыі», уступіў у ЧСДП. У 1992 годзе быў выбраны ў парламент Чэхіі, у 2000 годзе быў прызначаны міністрам унутраных спраў ва ўрадзе Мілаша Земана.

У 2004 годзе Уладзімір Шпідла, які сыйшоў у адстаўку з-за няўдалага выступлення партыі на выбарах у Еўрапарламент, перадаў сваю пасаду Гросу, які ў момант свайго прызначэння быў адным з самых папулярных палітыкаў у ЧэхііРадыё Прага: Хто такі — Станіслаў Грос?. Аднак вельмі хутка Грос быў вымушаны сысці ў адстаўку па прычыне падзення яго асабістага рэйтынгу; у прыватнасці, яму інкрымінавалася купля дарагой кватэры ў Празе за грошы незразумелага паходжанняРадыё Прага: Станіслаў Грос: «Дзякуй за ўвагу. Пункт».

Памёр 16 красавіка 2015 года ў Празе.

Катэгорыя:Выпускнікі Карлава ўніверсітэта
Катэгорыя:Міністры ўнутраных спраў Чэхіі
Катэгорыя:Прэм’ер-міністры Чэхіі
Катэгорыя:Члены Чэшскай сацыял-дэмакратычнай партыі